Анна Кузмякова

Анна Кузмякова, * 17. фебруар 1949, Страняны, окрес Стара Любовня, Пряшовскый край — русинска народностна дѣятелька, новинарька.Анна Кузмякова на rusynlit.sk

Биография
Середню школу абсолвовала в Старой Любовни. В Пряшовѣ на педагогичной факултѣ тогдышной Универзиты Павла Йозефа Шафарика зыскала фах учителькы ІІ. ступня в комбинации нѣмецка и украинска филология (1972). Учительовала в Якубянох, а од року 1979 — в Пряшовѣ, де з родинов жие и доднесь. Медвідь П.: 70 є лем чісло або народ ті нe забуде!

Новинарство и народовство
В Пряшовѣ были ширшы можности и по часѣ нашла себе во выдавательско-новинарской сферѣ, спочатку в Културном союзѣ украинскых трудящых (КСУТ), понеже при комунистичном режимѣ Русины «не екзистовали» де юре. Але и ту не таила ся зо своев русинсков идентичностьов, а навеце не выявляла тужбу поступити меджи шоры «лѣпшых людей», членох КПЧ, доста было, же могла и ту дашто робити про русинску културу. Од року 1990, коли створила ся Русинска Оброда, а голосити ся ку Русинам уже не быв «злочин» и «пережиток минулости», активно ся дала до розъясньовалной роботы по селах меджи людми, а на списованю в року 1991 указало ся, же десяткы тысяч «украинскых трудящых» суть подля властного пересвѣдчѣня Русины. Активно робила новинарску, редакторску, коректорску роботу в русинскых выданях (Народны Новинкы, Русин и др.), в колективѣ котрый ся занимав вопросами русинского языка. В роках 2001 – 2006 была предсѣдкыньов  Русинской Оброды. В року 2004 инициовала нову новинку Інфо Русин, котрой была редакторков в роках 2004 – 2010, а котра была успѣшна и широко информовала читателя о вшитком, што ся дѣе в русинском животѣ не лем в Словакии, але и в свѣтѣ. Была то новота, котра принесла в русинске новинарство конкуренцию, а то ишло му на хосен. Новинка успѣшно жие доднесь, од року 2017 споила ся з Народныма Новинками и выходить яко НН Інфо Русин. Инициовала декламаторскый конкурз Духновичов Пряшов (2000), котрым доднесь перешли уже соткы участникох. В роках 2004 – 2010 была редакторков Музичных поздравох в русинской редакции Словацкого радия.

Од року 2016 е редакторков справодайства в радию Rusyn FM.АННА КУЗМЯКОВА / ANNA KUZMIAKOVA (профил)

Од зачатку русинской оброды Анна Кузмякова была участна и в групѣ, котра приготовльовала материалы потребны про кодификацию пряшовского варианта русинского языка. Залучила ся до приготовлѣня основных кодификачных норм, головно до проекту первых норм русинского правопису з року 1992, пак Орфоґрафічного словника русиньского языка (1994, ред. Юрий Панько). Наконець, в року 1995 прислужила ся ку организации святочного выголошѣня кодификации варианта русинского языка про Словакию.

Жерела и одказы
 АННА КУЗМЯКОВА / ANNA KUZMIAKOVA (профил) //Радио Rusyn FM ФОТО
 Медвідь П.: 70 є лем чісло або народ ті нe забуде! (Ку юбілею Анны Кузмяковой) Текст и фото

 Референции 

Катеґорія:Русиньскы народны дїятелї
Катеґорія:Русиньскы педаґоґы
Катеґорія:Русиньскы новинаре